
ACTA PII PP. XI 


LITTERAE ENCYCLICAE 


AD RR. PP. DD. PATRIARCHAS, PRIMATES, ARCHIEPISCOPOS, EPISCOPOS, ALIOS- 
QUE LOCORUM ORDINARIOS PACEM ET COMMUNIONEM CUM APOSTOLICA 
SEDE HABENTES: DE STUDIOS RERUM ORIENTALIUM PROVEHENDIS. 


PIUS PP. XI 
‘VENERABILES FRATRES 
SALUTEM ET APOSTOLICAM BENEDICTIONEM 


Rerum Orientalium studiis et subtiliori cognitioni inter 
Christifideles, potissimum vero inter sacerdotes, provehendis 
quantam decessores Nostri, superioribus saeculis, operam dede- 
rint, neminem latet qui Catholicae Ecclesiae annales vel pro- 
pere evolverit. Siquidem ii noverant et complura antehac mala 
et miserrimum illud discidium quod tam multas easque floren- 
tissimas olim Ecclesias ab radice unitatis abstraxerat, cum ex 
mutua imprimis populorum ignoratione et despicientia, tum 
ex praeiudicatis opinionibus, quas diuturna animorum alienatio 
consecuta esset, necessario exstitisse; nec posse, nisi ea impedi- 
menta amoverentur, tot malis medicinam adhiberi. Iamvero, ut 
nonnulla historiae, ex iis ipsis aetatibus quibus antiquae vincula 
unitatis relaxari coepta sunt, documenta summatim attingamus, 
quae Romanorum Pontificum in hac parte curas sollicitudi- 
nesque testantur, omnibus compertum est qua benevolentia, 
immo etiam veneratione, utrumque Slavorum Apostolum, Cyril- 

lum et Methodium Hadrianus II sit complexus, quibusque sin- 
gularis honoris significationibus honestarit; quove idem studio, 
missis quoque legatis, octavo oecumenico Concilio, quarto Con- 
stantinopoli coacto, adiumento fuerit, cum haud multo ante 
tanta dominici gregis pars lacrimabili discidio a Romano Ponti- 
fice, Pastore supremo divinitus constituto, avulsa esset. Qui qui- 
dem sacri conventus, Ecclesiae rebus inter Orientales procurandis, 
temporum decursu alii post alios celebrati sunt; ut cum Barii ad 
S. Nicolai Myrensis sepulcrum, S. Anselmus, Doctor ille Augu- 
stanus idemque Cantuariensis Archiepiscopus, doctrina vitaeque 
sanctitate eximia mentes omnium animosque commovit; ut 
Lugduni, quo duo illa Ecclesiae lumina, Angelicus Thomas et Bo- 
naventura Seraphicus, a Gregorio X convocati una fuere, quam- 
quam alter in ipso itinere, alter inter graves Concilii labores 
morte praerepti; ut Ferrariae Florentiaeque, ubi, primas facile 
ferentibus illis Orientis christiani ornamentis, Romanaeque Ec- 
clesiae mox Cardinalibus, Bessarione Nicaeno et Isidoro Kioviensi, 
catholici dogmatis veritas, ratione et via confirmata et Christi 
caritate veluti perfusa, iisdem orientalibus christianis cum Pa- 
store Supremo reconciliandis iter pandere visa est. 

Pauca haec, Venerabiles Fratres, quae adhuc commemoravi- 
mus, paternam profecto huius Apostolicae Sedis erga nationes 
orientales providentiam studiumque manifestant; illustriora ea 
quidem, sed suapte natura rariora. Alia tamen permulta, neque 
unquam intermissa, a Romana Ecclesia—continenti quadam atque, 
ut ita dicamus, cotidiana beneficiorum effusione —in totius Orien- 
tis plagas profecta sunt commoda, missis praesertim religiosis 
viris qui vitam ipsam insumerent ut orientalium nationum uti- 
litati consulerent. Huius enim Apostolicae Sedis auctoritate veluti 
suffulti, magnanimi illi viri ex Francisci Assisiensis potissimum 
atque ex Dominici religiosis familiis, prodiere, qui, domibus exci- 
tatis novisque sui Ordinis provinciis institutis, cum theologica 
tum ceteris doctrinis, quae ad civilem religiosumque cultum per- 
tinent, non sine ingentibus laboribus, non modo Palaestinam et 
Armeniam sed regiones quoque alias excoluerunt, ubi Orientales, 
Tartarorum Turcarumve dominationi obnoxii, per vim a Romana 


| | 
| 


Acta Pit PP. XI 279 


unitate seiuncti, optimis quibusque ac religiosis praesertim di- 
sciplinis destituerentur. 

Quae quidem insignia promerita atque Apostolicae Sedis men- 
tem optime perpendisse et perspexisse visi sunt iam inde a sae- 
culo xu Parisiensis Athenaei Doctores, qui, ut memoriae pro- 
ditum est, Sedis etusdem votis optatisque obsecundantes, collegium 
quoddam orientale Athenaeo suo coniunctum condidere: quod 
quidem quibus progressionibus studiorum orientalium floreret, 
quos ederet fructus, decessor Noster Ioannes XXII Hugonem 
Parisiensem Episcopum, aliquanto post, sollicite percontabatur. * 

Hue alia accedunt haud minus praeclara, earundem aetatum 
testata monumentis litterarum. Humbertus de Romanis vir sa- 
pientissimus, Ordinis Praedicatorum Magister generalis, in libro 
quem conscripsit «de iis quae tractanda videbantur in Concilio 
generali Lugduni celebrando » haec singillatim conciliandis ani- 
mis Orientalium veluti necessaria commendabat:* scientiam seu 
peritiam linguae graecae, «quia per genera linguarum diversi- 
tas gentium in unitate fidei congregatur »; tum graecorum copiam 
librorum ac nostrorum item librorum in Orientalium sermones 
conversorum opportunam supellectilem; idemque fratres obtesta- 
batur suos, Mediolani in capitulo generali congregatos, ut orienta- 
lium idiomatum notitiam studiumque magni facerent sancteque 
excolerent, ut sacris ad illas gentes expeditionibus promptos se 
paratosque, si Dei voluntas ferret, praestarent. Haud aliter e 
Franciscalium familia Rogerius Bacon, doctissimus ille et Cle- 
menti IV, decessori Nostro, carissimus vir, non solum de linguis 
Chaldaeorum, Arabum, Graecorum erudite conscripsit * sed aliis 
etiam earundem notitiam explanavit. Hos autem aemulatus Ray- 
mundus ille Lullus, singularis item eruditionis ac pietatis vir, 
multa multoque vehementius, — quod erat viri ingenium — a 
decessoribus Nostris Caelestino V ac Bonifatio VIII rogando 
impetravit, pro ratione temporum nonnulla audacius excogitata, 
de negotiis studiisque Orientalium tractandis, de uno aliquo ex 


1 Denifle-Chatelain, Chartul. Univ. Paris., t. II, n. 857. 
* Mansi, t. XXIV, col. 128. 
* Opus maius, pars tertia. 

ipsis Purpuratis Patribus studiis iisdem praeficiendo, de sacris 
denique expeditionibus iisque assiduis instituendis, cum apud 
Tartaros, Saracenos aliosque infideles, tum apud « schismaticos » 
ad unitatem HKeclesiae revocandos. 

At vero sollemnius illud et praecipue memorandum, quod, 
eodem hortatore ac duce, ut referunt, in Concilio Viennensi gene- 
rali latum et a Clemente V, decessore Nostro, promulgatum est 
decretum, quo veluti adumbratum Institutum Nostrum Orientale 
deprehendimus: « Hoc sacro approbante Concilio, scholas in sub- 
secriptarum linguarum generibus, ubicumque Romanam curiam 
residere contigerit, necnon in Parisiensi, Oxoniensi, Bononiensi et 
Salamantino studiis, providimus erigendas, statuentes ut in quo- 
libet locorum ipsorum teneantur viri catholici sufficientem haben- 
tes hebraicae, graecae, arabicae et chaldaicae linguarum notitiam, 
duo videlicet uniuscuiusque linguae periti, qui scholas regant inibi, 
et libros de linguis ipsis in latinum fideliter transferentes, alios 
linguas ipsas sollicite doceant, earumque peritiam studiosa in illos 
instructione transfundant; ut instructi et edocti sufficienter in 
linguis huiusmodi fructum speratum possint Deo auctore produce- 
re, fidem propagaturi salubriter in ipsos populos infideles.... ». * 

Quoniam vero, apud orientales illas nationes, rebus omnibus 
tune temporis perturbatis ac plerisque scientiarum adiumentis 
dissipatis, vix aut ne vix quidem studiosorum hominum men- 
tes, ceteroquin perspicacissimae, altioribus doctrinis institui 
poterant atque exornari, idcirco nostis, Venerabiles Fratres, 
eam quoque fuisse decessorum Nostrorum curam, ut, cum alia 
in praecipuis, quae per id temporis essent, sedibus seu Univer- 
sitatibus studiorum propria Orientalium magisteria paterent, tum 
vero potissimum in hac almae Urbis luce opportuniora quae- 
dam veluti seminaria excitarentur, unde illarum gentium alumni, 
omni doctrinae ornatu diligentissime instructi, ad bonum certa- 
men certandum in aciem paratissimi descenderent. Quamobrem 
monasteria primum ac Collegia pro Graecis Ruthenisque Romae 
constituta, et domus Maronitis Armenisque attributae: quo 


1 Denifle-Chatelain, Chartul. Univ. Paris, t. Il, n. 695. 

autem animarum emolumento doctrinaeque progressu, sive liturgi- 
ca sive ceterarum disciplinarum documenta luculentissime testan- 
tur quae Sacra Congregatio a Fide Propaganda variis Orienta- 
lium linguis evulganda curavit, sive codices pretiosissimi orienta- 
les quos Vaticana Bibliotheca diligenter collectos religiosissime 
servavit. 

Nec res hic ullo pacto constitit: cum enim proximi deces- 
sores Nostri, ut supra docuimus, probe intelligerent, ad caritatem 
mutuamque aestimationem fovendam plurimum conferre ube- 
riorem rerum orientalium inter Occidentales cognitionem, ad 
tantum bonum comparandum omni contentione incubuerunt. 
Testis est Gregorius XVI, qui, ad Summi Pontificatus fastigium 
evectus eo ipso anno quo pontificia legatione apud Alexandrum I, 
Russorum imperatorem, perfuncturus erat, res russicas diligen- 
tissime exploraverat; testis Pius IX, qui, et ante et post coactum 
Concilium Vaticanum, orientalium rituum avitarumque doctrina- 
rum studia evulganda impensius commendaverat; testis Leo XIII, 
qui, cum Coptos et Slavos, tum Orientales universos tanto 
amore ac pastorali sollicitudine prosecutus est, ut, praeter novam 
Augustinianorum familiam a Beata Virgine in caelum Assumpta 
nuncupatam, alios quoque Religiosorum coetus ad orientalium 
rerum notitiam hauriendam augendamve incitaverit, Orientalibus 
ipsis nova Collegia cum in eorum regionibus tum in hac ipsa 
Urbe erexerit, Berytensem Societatis Iesu studiorum Universi- 
tatem, hodiedum florentissimam Nobisque carissimam, amplis- 
simis laudibus decoraverit; testis Pius X qui, Pontificio Instituto 
Biblico in Urbe excitato, novum erga res et linguas orientales 
ardorem, nec sine laetissima fructuum segete, in multorum ani- 
mis incendit. 

Quam quidem in gentes orientales paternam providentiam, 
sacra veluti haereditate a Pio X acceptam, proximus decessor 
Noster Benedictus XV studiosissime aemulatus, ut, pro viribus, 
rebus Orientalium praesidium atque incrementum afferret, non 
solum Sacram Congregationem a ritibus rebusque omnibus Orien- 
talium constituendam curavit, verum etiam « proprium altiorum 
studiorum domicilium de rebus orientalibus in hac Urbe, christiani 

nominis capite », condere statuit, « idque et omni apparatu quem 
huius aetatis eruditio postulat ornatum, et doctoribus in uno- 
quoque genere peritissimis Orientisque perstudiosis insigne », * 
immo facultate etiam « doctorales laureas, in ecclesiasticis dum- 
taxat disciplinis quae ad Orientales Christianas gentes attinent », 
conferendi donatum,* quod non solis Orientalibus pateret vel iis 
ipsis qui a catholica unitate seiuncti essent, sed latinis maxime 
sacerdotibus qui aut sacrae eruditioni operam dare aut apud 
Orientales sacrum ministerium obire voluissent. Summa igitur 
laus doctissimis illis viris est tribuenda, qui quatuor ferme annos 
sedulo in eo elaborarunt ut novensiles Instituti alumnos orien- 
talibus disciplinis imbuerent. 

Illud tamen eiusdem peropportuni Instituti incrementis non 
leve incommodum obstabat, quod etsi Vaticanis aedibus erat 
propius, longius tamen ab ea Urbis parte distabat, quae maxime 
incolitur. Quamobrem, quod Benedictus XV faciendum cogitarat, 
Nos quidem inde ab inito Pontificatu ad effectum deducere vo- 
lentes, Institutum Orientale in Biblici Instituti aedes, quippe 
studiis atque propositis maxime cognati, transferendum decre- 
vimus, distinctum tamen, eaque mente, ut, simul ac res ferret, 
sede sua peculiari donaremus. Porro praecaventes ne unquam 
virorum copia in posterum deesset qui orientalibus disciplinis 
tradendis pares essent, idque facilius rati Nos esse assecuturos si 
unam Religiosorum familiam tantae rei gerendae praeficeremus, 
Nostris Ipsi litteris,* die x1v Septembris anno Mcmxxm datis, 
Praeposito Generali Societatis Iesu praecepimus ut, pro amore suo 
debitaque Sanctae Sedi Christique Vicario obedientia, difficul- 
tatibus quibuslibet superatis, omnem Instituti administratio- 
nem susciperet hisce legibus: ut, eiusdem Instituti magisterio 
supremo Nobis ipsis Nostrisque successoribus avocato, Praepositi 


1 Benedictus PP. XV, Motu proprio Orientis catholici, xv Octobris mpccccxvil 
[Acta Ap. Sedis, 1X (1917), n. 11, pp. 531-533]. 

2 Benedictus PP. XV, Litterae Apostolicae Quod Nobis, xxv Septembris mMpccccxx 
[Acta Ap. Sedis, XII (1920), n. 11, pp. 440-441]. 

3 Decessor Noster [Acta Ap. Sedis, XIV (1922), n. 15, pp. 545-546]. 

Generalis Societatis Iesu esset, viros ad Instituti munera, difficil- 
lima sane, idoneos comparare, sive Praesidis sive doctorum ; utque 
perpetuo, cum per se ipse tum per Praesidem, Nobismet Nostris- 
que successoribus approbandos proponeret quos ad varias Insti- 
tuti disciplinas tradendas deligere censuisset, eaque demum omnia 
referret quae ad eiusdem Instituti vitam tutandam atque incre- 
menta fovenda conducere viderentur. 

Iamvero, sexto mox anno elapso, cum haec decernere, nec 
sine quodam divino instinctu, placuit, licet Nobis gratias Deo 
maximas agere quod Nostris laboribus messis iam laetissima 
arriserit. Alumnorum enim auditorumque, quamquam — ut fert 
natura ipsa Instituti - numerus ingens nec fuerit nec sit futurus, 
non adeo tamen exiguus exstitit, ut non summopere delectemur, 
quod iam valida hominum manus in dies succrescens ex um- 
bratili hac palaestra mox in apertum campum sit proditura, 
doctrinae pietatisque praesidiis instructa quibus Orientalium com- 
modis non parum profutura videatur. 

Atque hoc loco, Ordinarios, sive Episcopos sive familiarum 
religiosarum Moderatores vehementer dilaudantes, qui, optatis 
Nostris ultro obsecuti, ex amplissima gentium regionumque 
| diversitate, ex Oriente atque Occidente, sacerdotes aliquot suos 
orientalibus disciplinis imbuendos in Urbem miserunt; atque 
hortantes praeterea reliquorum coetuum Antistites, qui per or- 
bem latius propagantur, ut, tantum exemplum secuti, alumnos, 
quos ad huiusmodi studia noverint aptiores atque propensiores, 
ad hoc Nostrum Institutum Orientale mittere erudiendos ne 
negligant, liceat, Venerabiles Fratres, in mentem vobis revocare 
quae fusius Litteris Encyclicis « Mortalium animos» nuper dis- 
seruimus. Quis enim iam possit ignorare quam frequentes mi- 
sceantur sermones de certa quadam unitate, a mente Christi, 
Ecclesiae Conditoris, prorsus aliena, christianos inter omnes pro- 
curanda? vel cui non sunt auditae disceptationes quae in plurimis 
Europae praesertim et Americae partibus passim exagitantur, 
eaeque gravissimi momenti, cum de Orientalium coetibus vel cum 
Romana Ecclesia consentientibus vel ab eadem etiamnum dissi- 
dentibus inquiritur? At vero, si nostrorum Seminariorum alumni, 

quod certe laetandum, qua sunt de Novatorum erroribus toto 
studiorum curriculo doctrina imbuti, facile quidem illorum 
argumentationes captiosas et discernunt et dissolvunt; verum 
iidem, plerumque, non ea doctrina sunt instructi qua certam, in 
quaestionibus de Orientalium rebus moribusque, ac de legitimis 
eorumdem ritibus, in catholica unitate tam sancte retinendis, 
sententiam ferre possint, cum gravissima id genus argumenta 
peculiare quoddam idemque accuratissimum studium expo- 
stulent. 

Quare, cum nihil omnino negligencum sit quod ad optatissi- 
mam tam conspicuae dominici gregis partis unitatem cum vera 
Christi Ecclesia restaurandam conferre videatur, vel ad maiorem 
caritatem erga illos fovendam, qui, ritibus diversi, Romanae Ec- 
clesiae Christique Vicario mentibus animisque intime adhaerent, 
vehementer vos, Venerabiles Fratres, obsecramus ut singuli 
unum aliquem saltem e sacerdotibus vestris deligendum curetis, 
qui, orientalibus disciplinis probe eruditus, easdem Seminarii 
alumnis opportune tradere sit paratus. Equidem non ignora- 
mus Universitatum Catholicarum esse peculiarem quandam 
de rebus orientalibus facultatem, quam vocant, instituere; cui 
quidem officio, Nobis ipsis auctoribus atque adiutoribus, Pa- 
risiis, Lovanii, Insulis, satisfieri iam coeptum esse ex animo 
gratulamur: quemadmodum in nonnullis aliis theologicorum stu- 
diorum sedibus, gaudemus, ipsorum etiam rerum publicarum 
moderatorum sumptibus, nec sine sacrorum Antistitum consensu : 
hortatuque, recens instituta fuisse orientalium huiusmodi magi- 
steria disciplinarum. Verum, haud ita difficile sit in singulis 
theologicis Seminariis unum aliquem haberi doctorem, qui una 
cum disciplina vel historica vel liturgica vel iuris canonici, non- 
nulla de rebus orientalibus saltem elementa tradere valeat. Atque 
ita alumnorum mentibus animisque ad Orientalium doctrinas 
ritusque conversis, non tenue emolumentum capiatur necesse 
est; neque id solum in Orientalium commodum, at ipsorum 
alumnorum, quos par est et uberiorem exinde catholicae theo- 
logiae latinaeque disciplinae cognitionem haurire et vehementio- 
rem erga veram Christi Sponsam amorem animis concipere, cuius 

miram pulchritudinem, et in ipsa rituum varietate unitatem, 
splendidiore quodam modo effulgentem conspexerint. 

Cum autem omnia eiusmodi commoda, quae in rem christia- 
nam ab ea, quam descripsimus, iuniorum institutione proficisce- 
rentur, animo reputavissemus, Nostri muneris esse duximus 
nullis unquam parcere laboribus ut Orientalis Instituti a Nobis 
confirmati vitam, non modo tutissimam, sed etiam, quoad fieri 
posset, novis in dies incrementis florentissimam praestaremus. 
Quare cum primum Nobis licuit, propriam illi sedem ad S. Ma- 
riae Maioris in Exquiliis attributam voluimus, eam inprimis 
pecuniae vim in Antoniana domo redimenda novoque muneri 
aptanda collocantes, quae ex liberalitate munifici Antistitis, vita 
haud ita pridem functi, et pii cuiusdam viri e Foederatis Ame- 
ricae Civitatibus Nobis obvenerat: quibus propterea amplissimam 
caelestium praemiorum remunerationem cupimus ac precamur. 
Neque illud silentio praetereundum, quod ex Hispania Nobis sup- 
peditatum est unde ampliorem atque honestiorem in nova ipsius 
Instituti sede bibliothecam adornaremus.Qua liberalitate in exem- 
plum dilaudata, cum ex usu experientiaque tot annorum, quos in 
Bibliothecis Ambrosiana et Vaticana regendis traduximus, optime 
percipiamus quanti momenti sit novam hanc bibliothecam instru- 
mentis exornare quibus cum doctores tum alumni commode orien- 
talium rerum notitias quasi ex quibusdam, abditis iis quidem igno- 
tisque interdum, verum ditissimis venis haurire et in publicam 
utilitatem possint derivare, Nos, nullis perterriti difficultatibus, 
quas nec paucas nec leves futuras praesentimus, toti erimus in iis 
omnibus, quae Orientis regiones, mores, linguas, ritus attingant, 
comparandis; gratissimi si qui, pro sua erga Christi Vicarium pie- 
tate, tantae rei conficiendae, sive stipe conferenda, sive libris, codi- 
cibus, tabulis, aliisque id genus Orientis christiani monumentis 
vestigiisque suppeditandis, opem auxiliumque Nobis pro viribus 
contulerint. 

Atque exinde confidimus futurum, ut nationes orientales, cum 
tot maiorum suorum pietatis, doctrinae, artium, luculentissima 
monumenta suis ipsae oculis conspexerint, re ipsa edoceantur 
quanto in honore vera, perennis, legitima « orthodoxia » a Romana 

Ecclesia habeatur, quantaque religione conservetur, defendatur, 
propagetur. Quibus omnibus tamquam validissimis argumentis, 
ut sperare aequum est, perculsi, maxime si mutuo studiorum com- 
mercio caritatis christianae momentum accesserit, quidni Orienta- 
lium plerique, avitas repetendo glorias praeiudicatasque opinio- 
nes deponendo, ad optatissimam gestiant redire unitatem, quae 
non manca quadam, sed — ut genuinos Christi cultores decet in 
uno ovili sub uno Pastore consociandos — integra atque aperta 
fidei professione fulciatur? 

Quae laetissima dies ut tandem orbi christiano affulgeat, desi- 
deriis effusisque a Deo precibus postulamus. Interea iuverit for- 
tasse, Venerabiles Fratres, vel breviter indicare qua ratione in 
praesenti Institutum Nostrum Orientale industriam laboremque 
suum, Nobiscum conspirando, tanto exsequendo operi adhibeat. 
Duo enim sunt genera studiorum quibus doctorum navitas 
absolvitur; alterum quod inter domesticos cancellos veluti conti- 
netur, aiterum quod in publicum prodit, editis Orientis christiani 
documentis, aut inexploratis adhuc aut temporum iniuria oblit- 
teratis. 

Iamvero, in ipsa iuniorum institutione praeter dogmaticam 
dissidentium theologiam, Patrum orientalium explanationem, 
rerumque item omnium quae sive ad orientalia studia ratione 
et via aggredienda sive ad historiam, liturgiam, archaeologiam 
ceterasque sacras disciplinas, variasque earum nationum lin- 
guas, pertinent, illud prae ceteris libentissime commemoramus, 
byzantinis institutionibus islamicas etiam — quod in romanis Athe- 
naeis ad haec usque tempora fuerat forte inauditum— Nos tandem 
adiicere potuisse. Quae enim fuit divinae Providentiae bonitas 
singularis, huiusce disciplinae sane perutilis tradendae virum 
praefecimus, qui natione Turea ortus, post diuturna studia, di- 
vino Numine adspirante, catholicam religionem professus ac 
sacerdotali dignitate auctus, aptissimus visus est qui alumnos, 
quotquot apud suos populares sacro ministerio erunt perfuncturi, 
rationem doceat, qua sive cum rudioribus hominibus sive cum 
viris exquisitiore doctrina expolitis, unius individuique Dei le- 
gisque evangelicae causa feliciter sit agenda. 

Nec minoris momenti sunt ad catholicum nomen propagan- 
dum legitimamque unitatem inter christifideles procurandam 
quae Instituti Orientalis opera atque industria in publicum 
evulgantur. Quae enim volumina, « Orientalia Christiana» in- 
scripta — pleraque quidem ab ipsis Instituti doctoribus, nonnulla 
ab aliis quoque rerum orientalium peritissimis viris, eiusdem 
consilio Instituti elucubrata — iam paucis hisce annis sunt edita, 
ea vel explanant quae huius illiusve gentis veteres hodiernasve 
conditiones, nostratibus plerumque ignotas, attingunt; vel reli- 
giosam Orientis historiam, ex abditis hucusque documentis ex- 
pressam, nova luce collustrant. Eadem praeterea cum orienta- 
lium monachorum et ipsorum Patriarcharum cum hac Aposto- 
lica Sede necessitudines enarrent Romanorumque Pontificum 
sollicitudinem in eorum iuribus bonisque tutandis; tum theolo- 
gicas dissidentium sententias de Sacramentis deque ipsa Ecclesia 
cum catholica veritate conferunt et componunt; tum etiam orien- 
tales codices illustrant et declarant. Denique, ne enumerando 
longius progrediamur, nihil est quod ad sacras disciplinas spe- 
ctet, aut aliquam cum Orientalium cultu cognationem prae se 
ferat — qualia, exempli causa, sunt graeca vestigia in Italia 
inferiore asservata — quod diligentissimis eorum virorum studiis 
alienum videatur. 

Quae cum ita sint, cuius animus tantam laborum molem, in 
Orientalium commodum potissimum susceptorum, contemplatus, 
firmissima spe non erigatur, fore ut benignissimus hominum 
Redemptor Christus Iesus, tot hominum lugendum casum mise- 
ratus, longe a recto tramite dudum aberrantium, Nostrisque 
inceptis obsecundans, oves tandem suas in unum ovile ab uno 
Pastore moderandas reducat? Praesertim cum apud illos populos 
tanta divinae Revelationis pars religiosissime asservata sit; et sin- 
cerum Christi Domini obsequium et in eius Matrem intemeratam 
amor pietasque singularis, et ipsorum Sacramentorum usus vigeat. 
Quare, cum ad opus humanae Reparationis perficiendum Deus, 
pro sua benignitate, hominibus, sacerdotibus praesertim, admi- 
nistris uti statuerit, quid restat, Venerabiles Fratres, nisi ut 
vos iterato, quam possumus vehementissime, compellemus atque 

obsecremus ut una Nobiscum, non modo mentibus animisque 
consentiatis, sed stiam operam vestram et laborem conferatis 
quo citius dies illucescat optatissimus, quo Graecorum, Slavo- 
rum, Rumenorum aliarumque orientalium nationum non paucos 
solum, sed plerosque filios hucusque disiunctos ad pristinam cum 
Romana Ecclesia consuetudinem restitutos salutabimus? Medi- 
tantibus autem Nobis quae tantae laetitiae maturandae, Deo 
iuvante, inceperimus simusque perfecturi, videmur cum illo Nos 
patrefamilias posse comparari quem Christus Dominus ad coe- 
nam invitatos rogantem inducit wt venireni: quia iam parata 
sunt omnia (Luc. XIV, 17). Quae verba in nostram rem deri- 
vantes, vehementer vos, Venerabiles Fratres, cum universos tum 
singulos cohortamur, ut. orientalium rerum studia omni ope 
provehentes, Nobiscum animi vires ad tantum perficiendum opus 
intendatis. Atque ita, omnibus demum optatissimae unitatis im- 
pedimentis amotis, Beata Virgine Deipara Immaculata sanctis- 
simisque illis Orientis atque Occidentis Patribus Doctoribusque 
auspicibus, fratres filiosque tamdiu a nobis dissidentes reduces 
aliquando in domum paternam complectemur, ea caritate arctis- 
sime coniunctos, quae veritate plenaque christianae legis pro- 
fessione tamquam solidissimo fundamento innitatur. 

Quibus ut Nostris inceptis felicissimus arrideat exitus even- 
tusque, caelestium munerum auspicem paternaeque benevolen- 
tiae Nostrae testem, vobis, Venerabiles Fratres et gregi vestris 
curis concredito apostolicam benedictionem peramanter imper- 
timus. 


Datum Romae, apud Sanctum Petrum, die vim mensis Se- 
ptembris, in festo Nativitatis B. M. V., anno MDCCCCXXVII, 
Pontificatus Nostri septimo. 


PIUS PP. XI 


j 


EPISTOLAE 


I 


AD R. P. IOANNEM M. CHABERT, SOCIETATIS LUGDUNENSIS MISSIONIBUS AFRI- 
CAE PROVEHENDIS GENERALEM MODERATOREM: DE LAUDIBUS MISSIONA- 
LIUM VIRORUM MELCHIORIS MARION DE BRESILLAC ET AUGUSTINI PLAN- 
QUE, SODALITATIS CONDITORUM. 


PIUS PP. XI 


Dilecte fili, salutem et apostolicam benedictionem. — Memoriam pro- 
xime apud vos celebratum iri clarissimorum virorum Melchioris Marion 
de Brésillac et Augustini Planque, quod alterius, vestri quic=m legiferi 
patris, exuviae Lugdunum ex Africa translatae sint, alterius autem, qui 
operam tam impensam in societate ista augenda navavit, centesimus sit 
dudum expletus natalis dies, libenti plane animo Nos didicimus. Siquidem 
utrumque de religiosa civilique re optime admodum meruisse liquet. Post- 
quam enim ardens ille Evangelii praeco, Marion de Brésillac, multa quidem 
atque egregia gesserat, donec praesertim, episcopatus honore deinde auctus, 
vicariatum rexit Coimbaturensem, consilio plane obsequens Apostolicae 
Sedis, hoc pacto Societatem vestram constituit ut in aliquam unam ex 
inexploratis tum Africae regionibus christianum nomen inferret. Atque 
mirum est quantam gratiarum ubertatem suo ipsius immaturo obitu is 
missionalium familiae recens conditae a remuneratore Deo conciliarit. 
Etenim cum, vicariatum Sierrae Leonis moderandum vix suscipiens, pesti- 
lentia una cum sociis occubuisset, Augustinus Planque, animose vestigia 
eius premens, nimium quantum contulit ad societatis vestrae incrementum. 
Hoc auctore, non modo, fecunditate quadam caelesti, missionales alumni 
et alumnae deinceps in immensum crevere, sed etiam alii Africae vicaria- 
tus eorum studio commissi sunt, quos inter vicariatus de Dahomey, regio 
ob incolarum immanitatem periculosissima, quam quidem ad christianam 
legem traducere, Pater legifer imprimis optaverat. Merito igitur Augusti- 
nus Planque apud vos alter Societatis conditor habetur, ideoque dignissi- 
mus quem una cum Melchiore Marion de Brésillac sollemniter vos Lugduni, 
in ipsa scilicet Societatis sede, commemoretis. Quapropter sumite animos 
ex hac recordatione quotquot estis instituti istius sodales; illud saepissime 
considerantes nihil esse sanctius in terris neve praestabilius quam Christi 
regnum, animarum salutem procurando, longe lateque amplificare. Nos 
vero id ominantes ut, auspice Virgine Matre, vastissimus sollertiae vestrae 

eampus laetis fructibus cotidie magis abundet et opportuna auxilia a Deo 
precati, in bonum auspicium itemque in paternae benevolentiae Nostrae 
signum, tibi, dilecte fili, iisque omnibus qui ad Societatem pertinent, apo- 
stolicam benedictionem amantissime in Domino impertimus. 

Datum Romae apud Sanctum Petrum, die vm—I mensis Martii anno 
MDOCCOXXVIII, Pontificatus Nostri septimo. 


PIUS PP. XI 


II 


AD EMUM P. D. ALEXIUM, TIT. 8. CALLISTI 8S. R. E. PRESB. CARD. ASCALESI, 
ARCHTEPISCOPUM NEAPOLITANUM: DE CONVENTU CATECHISTICO IN CAM- 
PANA REGIONE CELEBRANDO. 


PIUS PP. XI 


Dilecte fili Noster, salutem et apostolicam benedictionem. — Cum tam 
multi feliciter hac aetate per catholicum orbem conventus agantur omne 
genus ut quae ad religionem pertinent, consociatis bonorum viribus, incre- 
menta capiant, tum libentes Nos abs te didicimus congressum propediem 
celebratum iri in ista honoris tui sede amplissima, hoc quidem pacto ut 
Episcopi ex Campana Regione, una simul cum clero lectisque de populo 
viris, catechismi studium impensius provehere, collatis consiliis, delibe- 
rent. Sanctum profecto, immo necessarium est aeternarum rerum cogni- 
tionem in dies latius pervulgare. Ecquid enim magis ad animarum salu- 
tem atque ad cultiorem vitae usum conducere potest quam christiana 
sapientia, qua quidem omnia in Salvatore Deo instaurata sunt quaeque, 
veritatis et iustitiae principia tuendo, ad prosperitatem veri nominis fide- 
les populos evehit? Ac recte vos id praecipue in variis coetibus illustra- 
bitis, oportere scilicet non modo pueros sed etiam adultos catechismo im- 
bui: ineredibilis enim est, in praesens maxime, in ipsis omnis ordinis et 
aetatis fidelibus christianae doctrinae ignorantia. Itaque cum de re agatur 
momenti tam gravis, omnes admodum, tum clerici tum laici, ut hortatur 
Tridentina Synodus, catechismum vulgare debent, ne, in tanto omnium 
rerum studio atque investigatione, una religionis scientia, quae est omnium 
praestantissima, negligatur. Quod autem scribis, dilecte fili Noster, valde 
istic in exspectatione conventus commoveri omnium animos ac sollemnia 
sacra indici ut optati percipiantur fructus, laetamur equidem valdeque 
actuosam laudamus sollertiam eorum omnium qui rei apparandae dant 

operam. Interea, id fore confisi ut clerus populusque, sacrorum Antisti- 
tum curis respondens, quae ab ipsis scita fuerint in usum diligenter dedu- 
cant, in divinorum munerum auspicium itemque in paternae benevolentiae 
Nostrae signum, apostolicam benedictionem tibi, dilecte fili Noster, sin- 
gulis Campaniae Episcopis iisque omnibus qui coetibus intererunt effuso 
animo impertimus. 

Datum Romae apud 8S. Petrum, die x mensis Aprilis anno MDCCCOXXVIIL, 
Pontificatus Nostri septimo. 


PIUS PP. XI 


III 


AD EMUM P. D. DIONYSIUM TIT. SS. NEREI ET ACHILLEI 8. R. E. PRESB. CAR- 
DINALEM DOUGHERTY ARCHIEPISCOPUM PHILADELPHIENSEM, XXV EPI- 
SCOPATUS ANNUM EXPLETURUM. 


PIUS PP. XI 


Dilecte fili noster, salutem et apostolicam benedictionem. — Equidem 
nihil magis optamus quam ut eos viros merita honestemius laude qui prae- 
clara sane sollertia studioque in sacris obeundis muneribus enituerint: 
quos inter cum te ipsum esse existimemus, idcirco iucunde sane accepimus 
annum mox feliciter expletum iri quintum et vicesimum ex quo tu episco- 
pali honore auctus es. Etenim in quattuor dioecesibus, quas deinceps 
regendas suscepisti, praecellenti quidem virtutum exemplo magis quam 
auctoritate tuo clero populoque praeire solitus es; cumque magna praestes 
animi fortitudine in difficultatibus evincendis, in refellendis erroribus, in 
iisque omnibus excitandis quae ad religionis incrementa pertineant, veris- 
sime dici potest optimi te semper pastoris partes obiisse. Sed quod prae- 
cipue laudi tuae ducitur, singularis illa tua est erga Christi Vicarium volun- 
tas propensissima, qua non modo pontificiis normis parere, quod quidem 
sollemne est officium sacrorum Antistitum, sed etiam optata eiusdem tam- 
quam itissa sacra habere consuevisti. Itaque fit ut summiae tibi semper sit 
curae Pastorum Principi opem ferre, caritatem istius gentis actuosissimam 
fovendo ad christianum nomen propagandum, ad calamitates populorum 
leniendas, ad Apostolicam Sedem in necessitatibus opportune iuvandam. 
Neque in tam multiplici operum varietate studium omittis rite adulescen- 
tem clerum instituendi ut is, a pietate et a doctrina omni numero instructus, 
par sit temporibus praeclaroque suo munere dignus. Quod quidem studium 

illud quoque in praesens testatur Seminarium Parvum, abs te recens condi- 
tum; laetoque sane animo comperimus magnificentissimum hoc aedificium 
a Delegato Nostro apostolico die ipso dedicatum iri quo tu faustum episco- 
patus tui eventum celebrabis. Nos vero, tam immenso terrarum Mmarisque 
spatio disiuncti, spiritu quidem huiusmodi celebrationi aderimus, cum 
ipse, tuorum corona stipatus, precibus fervidisque votis te prosequentium, 
publice sollemnissimoque ritu sacris operaberis. Atque ad omnia haec vota 
Nostra etiam perlibenter addimus, id nominatim a Deo implorantes ut te, 
animi quidem corporisque viribus valentem, quam diutissime servet no- 
vasque tibi in dies meritorum accessiones largiatur. Interea, ad laetabilis 
rei splendorem fructumque augendum, tibi damus ut benedictionem no- 
mine Nostro adstantibus impertias, plenam eisdem admissorum veniam 
proponens, usitatis Ecclesiae condicionibus lucrandam. Caelestium autem 
donorum praenuntia peculiarisque benevolentiae Nostrae testis aposto- 
lica sit benedictio, quam tibi, dilecte fili Noster, et clero populoque vigi- 
lantiae tuae credito, amantissime in Domino impertimus. 

Datum Romae apud Sanctum Petrum, die xm miensis Maii anno 
Mpcccoxxvill, Pontificatus Nostri septimo. 


PIUS PP. XI 


IV 


AD EMUM P. D. ANDREAM TIT. S. LAURENTIL IN DAMASO PRESB. CARD. 
FRUHWIRTH 8. R. E. CANCELLARIUM, OB NATALEM SEXAGESIMUM SACER- 
DOTI EIUS. 

PIUS PP. XI 

Dilecte fili Noster, salutem et apostolicam benedictionem. — Singu- 
lares quidem grates Nos tecum Deo agimius, quod benigne non modo tuae 
vitae cursum adeo produxit ut mox, in festo nempe Apostolorum Princi- 
pum, natalem sacerdotii tui sexagesimum celebraturus sis, sed etiam virtu- 
tem tuam ita iuvit, ut, tam diuturno annorum spatio, multa sane atque 
praeclara gesseris ad Ecclesiae sanctae utilitatem. Etenim, cum adulescens 
inclytum Praedicatorum Ordinem amplexus esses, sacris deinde initiatus, 
tantopere pietatis, doctrinae disciplinaeque regularis studio in exemplum 
praefulsisti ut variis deinceps praecipuisque provinciae tuae muneribus 
magna cum laude fructuque perfunctus sis. Praeterea, peculiari quodam 
consilii dono praeditus negotiorunique dexteritate, cum ex omni civium 
ordine viris consiliarius fueris, tum rem catholicam in sociali campo pro- 

vehendami difficultatesque omne genus in Dominicianae familiae bonum 
solvendas curavisti. Ac praeclara exstant sollertiae tuae monumenta: 
sacra aedes scilicet S. Nicolai, munifice abs te Frisaci instaurata, et duae 
religiosae donius, altera tuis sodalibus, altera vero Doniinicianis sororibus 
exstructae. Sed tum clarius tua virtus eluxit cum Magister generalis in 
Lugdunensi capitulo renuntiatus es. Namque, ut nonnulla tantum attin- 
gamus, magnae tibi curae fuit praecipua Italiae coenobia invisere, sancti- 
moniam et studia in Ordine universo provehere, curare denique ut qui 
olim in Ordine insigni virtutum omnium laude floruerunt, eis Beatorum 
Sanctorunive honores decernerentur. Nec minus, suavissimis ad rem datis 
litteris, tuos inter praedicationem divini verbi promovere, eos ipsos ad 
virtutis apicem hortari et sodales e Gallia, tot aerumnis oppressos, quoquo 
pacto solari studuisti. Praeterire autem nolumus auctorem te quidem fuisse 
ut Acta Capitulorum Generalium itemque Analecta Ordinis Praedicatorum 
proferrentur in lucem, ac bibliotheca privata in usum editorum operum 
S. Thomae constitueretur. Haud igitur mirari licet si tam egregiis animi 
ornamentis tantaque alacritate praecellens, ipse deinde a Christi Vicario 
electus sis qui Nuntii Apostolici munus in Bavaria gereres ac tandem in 
amplissimum Purpuratorum Patrum collegium cooptareris. Ex his mani- 
festo patet quantum tibi providentissimus Deus faverit; qui enim adule- 
scens, ob valetudinis infirmitatem, vix potueras religiosam vitam ferre, 
nune non modo provecta aetate flores, sed etiam cotidiano labori vacare 
non desinis; ut illud Psalmistae de te verissime dici queat: plantatus... a 
pueritia in domo Domini, flores in atriis domus Dei nostri et adhuc in senecta 
uberi multiplicantur opera tua et bene patiens inventus es. Macte animo 
igitur, dilecte fili Noster, ac fruare, tuis omnibus plaudentibus, eventus 
tam fausti laetitia. Nos autem qui te, uti nosti, habemus carissimum, com- 
munibus omnium votis id Nostrum imprimis addimus, ut diutius te Deus 
bene valentem sospitare velit et quasi in terris praecipere futurae gaudia 
remunerationis. Interea, quo augustior laetabilis rei celebratio fiat, item- 
que in fructum cedat animarum, libentes tibi damus ut sollemni die, re 
sacra peracta, adstantibus nomine Nostro benedicas, plenam admissorum 
veniam eisdem proponens, usitatis videlicet Ecclesiae condicionibus lucran- 
dam. Atque caelestium praenuntia munerum peculiarisque benevolentiae 
Nostrae testis apostolica sit benedictio, quam tibi, dilecte fili Noster, 
effuso animio impertimus. 

Datum Romae apud Sanctum Petrum, die xxiv mensis Iunii, in Nati- 
vitate 8. Ioannis Baptistae, anno Mpcccoxxvill, Pontificatus Nostri se- 
ptimo. 


PIUS PP. XI 

AD RR. PP. DD. ERNESTUM M. PIOVELLA, ARCHIBPISCOPUM CALARITANUM, 
CLETUM CASSANI, ARCHIEPISCOPUM TURRITANUM, GEORGIUM DEL RIO 
ARCHIEPISCOPUM ARBORENSEM CETHBROSQUE EPISCOPOS SARDINIAE: AD 
LITTERAS RESPONDET E COMMUNI CONVENTU DATAS. 


PIUS PP. XI 


Venerabiles fratres, salutem et apostolicam benedictionem. — Cum in 
Seminario Maiore, quod clericis e tota insula ad sacras disciplinas instituen- 
dis exstrui apud Kularim iussimus canoniceque ereximus, ad episcopales 
coetus paulo ante habendos sedem invenissetis percommodam, litteras 
inde observantiae plenas ad Nos commiuniter dedistis, non modo ut — sua- 
dente ipso conspectu usuque aedium — de allato dioecesibus vestris bene- 
ficio gratias Nobis iterum iterumque ageretis, sed etiam de rebus in eo — 
conventu actis Nos presse breviterque edoceretis. Placet quidem vobis 
rescribere, ut utrumque officium gratulando probemus: alterum, quia ex 
gratae vestrae testificatione voluntatis sumimus unde providentis Dei 
benignitatem denuo laudemus, qui dedit ut tale Sardiniae Ecclesiis benefi- 
cium conferremus; alterum, quia communi omnium Patri fieri non potest 
quin accidat periucundum quicquid sui in episcopatu fratres in gregis salu- 
tem reique catholicae incrementum suscipiunt ac perficiunt. Laetamur 
enim, saluberrima vos consilia, quaesitis ante per spiritualem aliquot die- 
rum secessum divinae sapientiae luminibus, disceptando iniisse: scilicet 
quo pacto iuventutem ad pietatem vitaeque sanctimoniam conformetis, 
morumque integritatem in populo tueamini; quid vobis experiundum, ut 
illi, quae, quasi quaedam contagio, tam late diffunditur, muliebris cultus 
procacitati obsistatis; quibus praeterea artibus in actione catholica apud 
vos provehenda elaboretis. Quae vero de domorum paroecialium, quae 
sumptu Nostro exaedificatae sunt, incolumitate tuenda, quae de non pro- 
miscuo earum usu decrevistis, scitote ea Nobis perplacuisse. Iam nihil 
reliquum, nisi ut consilia, quae communi consensu cepistis, ad effectum 
sollerter naviterque deducatis: quod ut facilius eveniat, adiuvet apostolica 
benedictio, quam, caelestium munerum auspicem paternaeque benevolen- 
tiae Nostrae testem, vobis, venerabiles fratres, et clero ac populo cuiusque 
vestrum universo peramanter in Domino impertimus. 

Datum Romae apud Sanctum Petrum, die Iv mensis Augusti anno 
mpccccxxvil, Pontificatus Nostri septimo. 

VI 


AD EMUM P. D. IOSEPHUM ERNESTUM TIT. 8. M. IN ARACAELI 8. R. E. PRESB. 
CARD. VAN ROEY, ARCHIEPISCOPUM MECHLINIENSIUM, DE CONVENTU CON- 
SOCIATIONIS IUVENILIS PRO ACTIONE CATHOLICA, ANTUERPIAE HABENDO. 


PIUS PP. XI 


Dilecte fili Noster, salutem et apostolicam benedictionem.— Cum ex 
epistula a Nobis data ad Praesidem conventus, quem catholica Belgicae 
iuventus superiore anno Leodii habuit, iuvenes Belgae linguae flandrensis 
comperissent probeque intellexissent quid Nos de coniunctione animorum 
instauranda in rei catholicae incrementum optaremus, magna equidem cum 
iucunditate vidimus, perlibentes eos frequentissimosque in Consociationem 
ingredi properasse a te, dilecte fili Noster, haud ita pridem optimo consilio 
conditam, in qua sibi liceret, sepositis causis animum avocantibus ac disci- 
dia foventibus, Actioni catholicae dedere se totos. At multo hodie magis 
idcirco delectamur, quia, quae, brevi hoc temporis intervallo, iecisti semina, 
ea in iuvenes tam bene dispositos animatosque cecidere, ut uberes sane 
fructus, exspectatione citius, ediderint. Consociatio enim ista, Jongverbond 
voor Katholieke Acktie vulgo nuncupata, cuius propria ex Lege perspecta 
illa tua, dilecte fili Noster, sapientia ac pastoralis sollicitudo alte eminet, 
paucis tantummodo ab ortu suo mensibus elapsis, in eo est ut Antuerpiam — 
in urbem vetustate, portus pulchritudine et mercaturae copia mirabilem — 
conveniat, eamque de se spem commovet, fore ut primo isti conventui, 
ob frequentiam studiosamque coeuntium iuvenum voluntatem, laetissimus 
exitus arrideat. Qui quidem carissimorum Nobis iuvenum conventus, quam 
frugifer futurus sit ita animo prospicimus, ut, in tantis quibus angimur 
aeruminis, quod tale Nobis solacium comparare velit, Deo benignissimo 
grati admodum simus: ex Nostro autem gaudio quae quantaque vos omnes 
Belgarum Episcopos iam nunc delectatio afficiat, sitque deinceps cumula- 
tura, facile coniicimus. Carissimorum Nobis iuvenum, inquimus: quibus 
summopere gratulamur, quod in Pastoribus suis ipsos ad sancta causae 
catholicae certamina appellantibus Iesu Christi Vicarium divinumque 
Ecclesiae Conditorem appellantem sic agnovere, ut generositate parére 
nobilissima properarint. Quamquam nihil profecto erat, quod Nobis polli- 
ceri non possemus ab dilectis Flandriae catholicae filiis, qui quam acriter 
fidem avitamque religionem retineant, quam reverenti Nos et Apostolicam 
Sedem studio prosequantur, quam arcte constanterque cum Praesulibus 
suis cohaereant, habemus exploratissimum. Est igitur, quare multiplices 
maximaeque obveniant Ecclesiis vestris utilitates ex animosa ista iuvenum 

cohorte, qui veteranis Actionis Catholicae militibus veluti succrescunt 
in praesens atque adiiciuntur: Actionis scilicet illius, quam inde ab inito 
Pontificatu, ut continenter in oculis tulimus, sic numquam commendare 
desivimus. Quo in genere utinam iuvenes Antuerpiam coituri habeant sibi 
persuasum, singulari prorsus Dei gratia se ad eiusmodi munus vocari ac 
deligi, quod a sacerdotali munere haud longius abest, cum Actio Catholica 
nihil demum sit aliud, nisi christifidelium apostolatus, qui, ducibus Episco- 
pis, adiutricem Ecclesiae operam praestat et pastorale eius ministerium 
quodammodo complet. Quoniam vero, quotquot Actionem Catholicam par- 
ticipant ac provehunt, hoc, nisi orando, laborando, se ipsos devovendo, non 
faciunt, liquido patet; eos uno illo dumtaxat studio duci ac ferri — quo qui- 
dem studio nullum nobilius reperias — parandi Domino aditus in hominum 
animos et dominici regni cotidie latius proferendi, scilicet, ut uno verbo 
dicamus, instaurandi omnia in Christo. Verumtamen ii ipsi meminerint 
oportet, actionem suam non tam mancam ac debilem quam ominino steri- 
lem fore, nisi, quemadmodum decet apostolicos civos, caritate in fratres 
ac proximos, nullo discrimine, inflammentur atque ardeant. Quae quidem 
caritatis flamma — cum eas, quae aliis cum aliis ex ingenii, officiorum, stirpis 
morumque varietate intercedant, asperitates mulcere ac temperare, diffi- 
cultates auferre una possit - nonne item poterit sternere sensim ac grada- 
tim viam quaestionibus vel gravissimis, ad aequitatis iustitiaeque leges, 
ad catholica principia, dirimendis, quae ad Civitatis societatisve humanae 
bonum pertineant? Interea non dubitamus, quin iuvenes Flandrenses, 
Consociationis, quam mMemoravimus, sodales, communem Nostram ac ve- 
stram, adeoque Ecclesiae Dei, spem exspectationemque expleant omnem; 
ac non explere non possunt, si, liberis vacuisque ab omni alia sollicitudine 
animis, apostolatum suscipiant ad quem a Domino vocantur, et nullo non 
tempore Apostolicae Sedi, Episcopis suis eorumve delegatis obedientiam 
pietatemque, filiis studiosissimis dignam, exhibeant. Bene igitur veniat prima 
ista iuventutis e Flandria congressio, quam cupimus optamusque ut satis 
multae — alia ex alia fructuosior — sequantur, quibus ipsemet, dilecte fili 
Noster, quam diutissime sospes, praesideas. Atque ut inceptum recte 
utiliterque procedat, adiuvet apostolica benedictio, quam, caelestium 
munerum auspicem paternaeque benevolentiae Nostrae testem, tibi, dilecte 
fili Noster, venerabilibus fratribus Belgarum Episcopis et iis universis, qui 
Antuerpiam ad coetus celebrandos convenient, peramanter impertimus. 

Datum Romae apud Sanctum Petrum, die xv mensis Augusti, in festo 
Assumptionis B. Mariae Virginis, anno MDCcCcCxXxvII, Pontificatus Nostri 


septimo. 

ACTA BENEDICT! P. M. 


CONSTITUTIO APOSTOLICA * 


GUATIMALENSIS 


DISMEMBRATIONIS ET ERECTIONIS NOVAE DIOECESIS ALTENSIS ET VICARIA- 
TUS APOSTOLICI DE VERAPAZ ET PETEN. 


BENEDICTUS EPISCOPUS 
SERVUS SERVORUM DEI 
AD PERPETUAM REI MEMORIAM 


Suprema, quam gerimus, Dominici gregis cura onus Nobis imponit 
ovium regimen eo modo inter singulos dividendi pastores, id est Episcopos 
aliosque locorum Ordinarios, ut ecclesiastica orbis catholici distributio 
variis temporum rerumque necessitatibus apte respondeat. Quum itaque 
Guatimalensis archidioecesis et incolarum frequentia animarum numerum 
excedat, quem uni Antistiti committi potest, et territorii extensione latis- 
sime pateat, iamdiu ab hac Apostolica Sede expostulatum fuit, ut archi- 
dioecesis ipsa in partes divideretur et novae erigerentur dioeceses. Nos 
autem, omnibus sedulo attenteque perpensis, ac probe intelligentes ex 
aucto pastorum numero spirituali Dominici gregis bono satius commo- 
diusque consultum iri, ad dismembrationem eiusdem archidioecesis, quae 
modo suo pastore destituta est, deveniendum esse duximus. Quare, praeha- 
bitis ad rem necessariis, suppleto, quatenus opus sit, quorum intersit vel 
sua interesse praesumant consensu, Apostolicae potestatis plenitudine, 
quae sequuntur statuimus: 

In primis universum territorium ad hane Guatimalensem archidioe- 
cesim pertinens in tres partes dividimus: in quarum prima, quae complecti- 
tur provincias civiles vulgo Guatemala, Amatitldn, Escuintla, Chimaltenango, 
Sacatepéquez, Mazatenango, Suchitepequez, Santa Rosa, Jalapa, Jutiapa, 
Chiquimula, Zacapa et Izabal ipsam archidioecesim Guatimalensem circum- 


* Publicata die 3 Augusti currentis anni 1928. 

scribimus et coarctamus, eidem servatis iuribus, privilegiis ac honoribus, 
quibus usque adhuc usa est. 

In parte vero occidentali Los Altos nuncupata, quae complectitur pro- 
vincias civiles vulgo Quezaltenango, San Marcos, Huehuetenango, Totonica- 
pam, Quiché, Solold, novam dioecesim Altensem nuncupandam, erigimus 
erectamique declaramus. 

In parte denique septentrionali, quae constat ex provinciis civilibus 
Alta Verapaz, Baja Verapaz et Petén, vicariatum apostolicum, de Vera- 
paz et Petén appellandum, pariter erigimus. 

Novae dioecesis Altensis sedem et cathedram episcopalem constituimus 
in urbe vulgo Quezaltenango nuncupata atque ibi exstantem ecclesiam paroe- 
cialem principem, sub eadem invocatione eodemue titulo, ad cathedralis 
honorem et gradum evehimus, parochialitatis iure sarto tectoque eidem 
servato; atque ipsi ecclesiae, eiusque pro tempore Episcopis tribuimus 
honores, gratias, privilegia aliaque iura, quibus ceterae cathedrales eccle- 
siae earumique Antistites iure communi, vel legitima consuetudine, fruun- 
tur et gaudent. Quod vero attinet ad huius cathedralis ecclesiae regimen 
et administrationem, ad institutionem Capituli, seu Consultorum collegii 
et Seminarii dioecesani, ad ipsius Episcopi potestatem, auctoritatem, attri- 
butiones, officia et iura, ad Vicarii capitularis, seu ad dioecesis sede va- 
cante Administratoris electionem, ad clericorum ac fidelium iura et onera, 
aliaque id genus, servanda iubemius quae hac in re sacri canones statuunt 
et praescribunt. Ut autem huius dioecesis Praesul tum suae dignitatis 
decori, tum cleri sustentationi aliisque necessitatibus consulat, in dotem 
eiusdem cathedralis Ecclesiae constituimus onines reditus, qui proveniunt 
ex iure cathedratico, ex suetis taxis circa Sacramentorum administrationem 
et ex voluntariis oblationibus fidelium. Spem praeterea fovemus, fideles, 
in quorum bonum nova dioecesis erecta est, proprio Episcopo, ipsa civili 
auctoritate praeeunte, necessaria subsidia suppeditaturos. 

Insuper decernimus ut tum dioecesis Altensis, tum vicariatus apostoli- 
cus de Verapaz et Petén suffraganei sint metropolitanae Ecclesiae Guatima- 
lensis, in omnibus ad tramitem iuris communis. Vicariatum vero, prout 
de iure ac de more, iurisdictioni subiicimus Sacrae Congregationis de Propa- 
ganda Fide. 

Ad consulendum autem rectae administrationi novae dioecesis et vica- 
riatus apostolici, mandamus ut omnia documenta et acta, novam dioece- 
sim et vicariatum eorumque clericos ac fideles respicientia, ubi primum 
fieri poterit, a cancellaria Curiae Guatimalensis respective tradantur Curiae 
novae dioecesis Altensis et vicariatus apostolici de Verapaz et Petén, ut ibi 
religiose serventur. Iubemus denique ut, sicut a ceteris Americae Latinae 

dioecesibus, ita etiam ab Altensi duo saltem delecti iuvenes in Collegium 
Pium Latinum Americanum de Urbe non intermissa vice mittantur, eius- 
dem dioecesis suniptibus alendi. Quo vero stabilius et horum clericorum 
sustentationi et ipsius Collegii Pii Latini Americani dotationi consulatur, 
curet novae dioecesis Episcopus ut tot conferantur bona quot requiruntur, 
ut ex eorum reditibus duo alumini, aut modo saltem unus, sustentari possint. 
Quousque vero haec nova Altensis dioecesis de proprio Pastore provideatur 
eiusdem regimen venerabili fratri losepho Candido Pifiol y Batres, Episcopo 
titulari Phaselitensi, tamquam Administratori Apostolico, committimus 
cum facultatibus et iuribus huic muneri pertinentibus. 

Praesentes autem Litteras et in eis contenta quaecumque, etiam si qui- 
libet, quorum interest, vel sua interesse praesumant auditi non fuerint ac 
praemissis non consenserint, etiam si expressa, specifica et individua men- 
tione digni sint, nullo unquam tempore de subreptionis, aut obreptionis, 
vel nullitatis vitio, seu intentionis Nostrae, vel quolibet alio licet substan- 
tiali et inexcogitato defectu notari, impugnari, vel in controversiam vocari 
posse; sed eas, tamiquam ex certa scientia ac potestatis plenitudine factas 
et emanatas, perpetuo validas exsistere et fore, suosque plenarios et inte- 
gros effectus sortiri et obtinere, atque ab omnibus ad quos spectat invio- 
labiliter observari debere, et si secus super his a quocumque, quavis aucto- 
ritate, scienter vel ignoranter, contigerit attentari, irritum prorsus et inane 
esse et fore volumus et decernimus. 

Rebus itaque ut supra dispositis, ad eadem omnia exsecutioni mandanda 
deputamus venerabilem fratrem Ioannem Marenco, Archiepiscopum titu- 
larem Edessenum, in America Centrali Internuntium Apostolicum, eidem 
tribuentes necessarias et opportunas facultates, etiam subdelegandi, ad 
effectum de quo agitur, quemilibet virum in ecclesiastica dignitate constitu- 
tum, facto eidem onere ad Sacram Congregationem Consistorialem intra 
sex Menses, a praesentibus Litteris datis computandos, authenticum exem- 
plar exsecutionis peractae mittendi. 

Mandamius denique ut harum Litterarum transumiptis, etiam impres- 
sis, Manu tamen alicuius notarii publici subscriptis ac sigillo alicuius in 
ecclesiastica dignitate, vel officio, constituti munitis, eadem prorsus tri- 
buatur fides, quae hisce Nostris Litteris tribueretur, si exhibitae vel osten- 
sae forent. 

Non obstantibus, quatenus opus sit, regulis in synodalibus, provinciali- 
bus, generalibus, universalibusque Conciliis editis, specialibus, vel genera- 
libus constitutionibus et ordinationibus Apostolicis, et quibusvis aliis Ro- 
manorum Pontificum praedecessorum Nostrorum dispositionibus, ceteris- 
que contrariis quibuscumque. Nemini ergo has Litteras Nostras dismembra- 

tionis, erectionis, decreti, mandati, derogationis et voluntatis infringere, vel 
eisdem contraire liceat. Si quis vero, temerario ausu, hoc attentare prae- 
sumpserit, indignationem omnipotentis Dei ac beatorum Petri et Pauli 
Apostolorum eius se noverit incursurum. 

Datum Romiae apuc Sanctum Petrum, anno Domini millesimo nongen- 
tesimo vigesimo primo, die vigesimia septima mensis Iulii, Pontificatus 
Nostri anno septimo. 


68 C. Carp. DE LAI, Ep. Sabinen. et Mandelen., 0. Carp. CAGIANO, 
S. OC. Consistorialis Secretarius. S. R. EB. Cancellarius. 


Ludovicus Schiiller, Protonotarius Apostolicus. 


Leopoldus Capitani, Subst. Reg. ex spec. deleg. 
(L. P.). 


Reg. in Canc. Ap., vol. XXIV, n. 1. 


NB. - In subscriptione Const. Apost. pag. 216, loco eius quod est « Carolus 
Card. Perosi, S. C. Cons. Pro-Secretarius » legatur « GuILELMUs CARD. Van Rossum, 
S. C. de Propaganda Fide Praefectus ». 

ACTA SS. CONGREGATIONUM 


SACRA CONGREGATIO CONSISTORIALIS 


I 


PATAVINA CLODIENSIS 


DISMEMBRATIONIS ET AGGREGATIONIS 


DECRETUM 


Quo melius animarum saluti consulatur, apprime expedit ut fideles ei 
tribuantur paroeciae, ad quam facilius accedere possunt. — Quum itaque 
familiae pagorum Casetta, Motta, Moresolo, Zennare (in parte inferiori) 
et 8S. Dominici, ad paroeciam Civé dioecesis Patavinae hactenus pertinen- 
tens, postulassent, ut viciniori paroeciae Cabianca dioecesis Clodiensis 
aggregarentur; Ssmus Dominus Noster Pius div. Prov. Pp. XI bonum 
iustumque censuit oblatis precibus benigne annuere. Quapropter, per 
hoc consistoriale decretum, perinde valiturum ac si Apostolicae sub 
plumbo Litterae expeditae essent, auditis consentientibusque Ordinariis 
et Capitulis cathedralibus dioecesium Patavinae et Clodiensis, ac sup- 
pleto etiam quorum interest vel qui sua interesse praesumant consensu, 
idem Ssmhus Dominus Noster memoratos pagos [a [paroecia Civé et a 
dioecesi Patavina separat ac distrahit, eosdemque paroeciae Cabianca 
ac dioecesi Clodiensi unit et adiungit, mutatis hac de causa finibus 
dictarum paroeciarum ac dioecesium, prout rationabiliter Ordinarii in 
Domino iudicaverint. Ad haec omnia autem exsecutioni mandanda 
Sshus Dominus Noster deputare dignatus est R. P. D. Dominicum 
Mezzadri, Episcopum Clodiensem, cum facultatibus necessariis et oppor- 
tunis, etiam subdelegandi, ad effectum de quo agitur, alium virum in 
ecclesiastica dignitate constitutum, itemque pronuntiandi super quavis 
oppositione in exsecutionis actu quomodolibet oritura; iniuncta eidem 
obligatione intra sex menses, a subsignata die computandos, transmit- 

tendi ad hance Saeram Congregationem authenticum exemplar peractae 
exsecutionis. Contrariis quibusvis non obstantibus. 

Datum Romae, ex aedibus Sacrae Congregationis Consistorialis, die 
23 Martii 1928. 


C. CARD. PERosi, Pro-Secretarius. 


L. & 


+ Fr. Raphaél C., Archiep. Thessalonicen., Adsessor. 


II 
PROVISIO ECCLESIARUM 


Ssmhus Diius Noster Pius divina Providentia Pp. XI successivis decretis 
Sacrae Congregationis Consistorialis singulas quae sequuntur Ecclesias de 
novo Pastore dignatus est providere, nimirum: 

30 Iunii 1928. — Metropolitanae Ecclesiae de Guatimala praefecit 
R. D. Aloisium Duron, e Congregatione Missionis. 

— Cathedrali Ecclesiae Altensi, novae erectionis, R. D. Georgium 
Garcia, parochum ecclesiae cathedralis de Guatimala. 

20 Iulit. — Titulari episcopali Ecclesiae Mariamitanae, R. D. Franci- 
scum Lisowski, Antistitem Urbanum, Rectorem Seminarii Leopolien. Lati- 
norum, quem deputavit Auxiliarem R. P. D. Bolesiai Twardowski, Archie- 
piscopi Leopolien. Latinorum. 

— Titulari episcopali Ecclesiae Zenopolitanae, R. D. Stephanum Wal- 
ezykiewicz, Canonicum ad honorem Capituli cathedralis Plocensis, quem 
deputavit Auxiliarem R. P. D. Adulphi Szelazek, Episcopi Luceoriensis. 

3 Augusti. — Metropolitanae Ecclesiae Liverpolitanae, R. D. Richar- 
dum Downey, vice-rectorem ac professorem theologiae dogmaticae in Semi- 
nario Liverpolitano. 

10 Augusti. — Titulari archiepiscopali Ecclesiae Phasitanae, R. D. 
Gulielmum Marcum Duke, parochum ecclesiae cathedralis Sancti Ioannis 
Canadiensis, quem deputavit Coadiutorem cum iure futurae successionis 
R. P. D. Timothei Casey, Archiepiscopi Vancouveriensis. 

— Titulari episcopali Ecclesiae Leptitanae, R. D. Ioannem Delay, 
Vicarium generalem Lugdunensis archidioeceseos, quem constituit Auxi- 
liarem Emi P. D. LudoviciS. R. E. Card. Maurin, Archiepiscopi Lugdu- 
nensis, cum onere residentiae in oppido St-Etienne. 

17 Augusti. — Cathedrali Ecclesiae Chicoutimiensi, R. D. Carolum 
Lamarche, parochum ad S. Stanislai in civitate Marianopolitana. 

SACRA CONGREGATIO DE PROPAGANDA FIDE 


] 
NOMINATIONES 


Brevibus Apostolicis nominati sunt: 


16 Maiti 1928. — RK. P. Florentius Tessiatore, ex Ordine Fratrum 
Minorum, Vicarius Apostolicus de Sianfu in Sinis. 

— R. P. Ioannes Rosa, presbyter e Societate Iesu, Vicarius Aposto- 
licus de Hiroshima. 

14 Iunii. — R. P. Raphaél (in saeculo: Angelus) Palazzi, ex Ordine 
Fratrum Minorum, Coadiutor cum iure futurae successionis Vicarii Aposto- 
lici de Changsha. 

16 Iunii. — R. P. Odilo Fages, ex Congregatione Oblatorum S. Fran- 
cisci Salesii, Coadiutor cum iure futurae successionis Vicarii Apostolici 
Fluminis Orange in Africa Meridionali. 

20 Iunii. — R. P. Georgius Weig, e Societate Verbi Divini, Vicarius 
Apostolicus de Tsing Tao. 


II 
DESIGNATIONES 


Ad normam can. 1594 § 2 Codicis iuris canonici, Vicarius Apostolicus 
Guineae gallicae, designavit pro appellationibus a suo tribunali Vicarium 
Apostolicum Senegambiae: quam designationem Ssmus Diius Noster refe- 
rente Secretario huius Sacrae Congregationis, in audientia diei 3 Maii 1928 
approbare dignatus est. Item Vicarius Apostolicus de Kirin, designavit 
Vicarium Apostolicum de Mukden; et vicissim Vicarius Apostolicus de 
Mukden designavit Vicarium Apostolicum de Kirin: approbante Ssmo in 
audientia diei 14 Maii 1928. Praefectus autem Apostolicus de Kagoshima 
ad eundem effectum designavit tribunal Curiae de Fukuoka: approbante 
Ssmo in audientia diei 12 Tunii 1928. 

R. P. D. Richardus Fitzgerald, Episcopus Gibraltariensis designavit 
pro appellationibus Ordinarium Melitensem; quam designationem Ssmus 
Diius Noster ratam habuit in audientia diei 5 Tulii 1928. 

Ill 
APPROBATIONES 


Decretis Sacrae Congregationis de Propaganda Fide Ssmus Dominus 
Noster, die 12 Februarii 1928 definitive approbare dignatus est Consti- 
tutiones Sororum vulgo «de Nétre-Dame des Apétres »; die 15 Februa- 
rii 1928, Constitutiones Societatis Lugdunensis Missionum ad Afros. 


SACRA CONGREGATIO RITUUM 


SSMAE TRINITATIS, CAVAE, O. 8. B. NULLIUS DIOEFC. 


CONFIRMATIONIS CULTUS AB IMMEMORABILI TEMPORE PRAESTITI SERVIS 
DEI SIMEONI, FALCONI, MARINO, BENINCASAE, PETRO II, BALSAMO, LEO- 
NARDO ET LEONI I, ABBATIBUS CAVENSIBUS, BEATIS NUNCUPATIS. 


Abbatia Ssmhae Trinitatis, Cavae, una cum suo coenobio Congregationis 
Benedictinae Cassinensis, specialibus privilegiis et exemptionibus per Lit- 
teras et diplomata summorum Pontificum et Principum ornata et ditata, 
insimul veneranda et gloriosa exstitit et permanet ob singulares virtutes 
et praeclara merita primorum patrum nempe Beatorum Alferii, fundatoris, 
Leonis, Petri atque Constabilis, Abbatum, eorumique successorum, qui a 
celebri monasterio Cluniacensi tanquam a puro et ubere fonte monasticam 
disciplinam hauserunt, servarunt largiterque effuderunt in plurima Ordinis 
Benedictini coenobia, una cum ordinato regimine animarum et rei publicae 
in respectivis oppidis et paroeciis Italiae inferioris. Eandem abbatiam 
idemque coenobium Cavense e fecunda subole nobilitarunt Romani Ponti- 
fices Beati Victor III et Urbanus II, aliique viri muneribus, dignitatibus 
et virtutibus conspicui, quos probati ac fide digni scriptores atque histo- 
rica documenta et monumenta intra et extra abbatiam asservata mirifice 
illustrant. - Cavenses autem O. S. B. Monachi, paulinae sententiae obser- 
vantes: « Mementote praepositorum vestrorum, qui vobis loquuti sunt 
verbum Dei, quorum intuentes exitum conversationis, imitamini fidem », 
a Leone Papa XIII fe. rec. anno 1893, servato iure tune vigente, confirma- 

tionem obtinuerunt cultus immemorialis pro casu excepto, quatuor prae- 
dictorum priorum Abbatum: deinceps alios quoque Patres ac duces sci- 
licet Dei Famulos Abbates Simeonem, Falconem, Marinum, Benincasam, 
Petrum II, Balsamum, Leonardum atque Leonem II, grata memoria et 
veneratione prosequuti, animosiore per eandem viam incessu similem Cau- 
sam promovendam curarunt. 

Processus Ordinarius Informativus, in abbatia Nullius, Sanctissimae 
Trinitatis, Cavae, Ordinis 8. Benedicti de confirmando cultu imimemo- 
riali exhibito praefatis Dei Famulis, peractus, una cum sententia affirma- 
tiva Abbatis Ordinarii D. Angeli Ettinger ad Sacram Rituum Congrega- 
tionem anno 1911 transmissus fuit. Positione, iuxta morem, concinnata et 
distributa, a cl. mem. Casimiro Cardinali Gennari Relatore seu Ponente, 
in Ordinariis ipsius sacrae Congregationis comitiis, die trigesima Aprilis 
sequentis anni ad Vaticanum coactis, propositum fuit dubium: « An sen- 
tentia praedicti Abbatis Ordinarii in casu et ad effectum de quo agitur 
sit confirmanda? » Et sacra eadem Congregatio pro utilitate Causae oppor- 
tunius respondendum censuit: « Dilata, et adiuventur probationes », Nunc 
vero ista Causa novis instructa documentis et testimoniis, necnon decreto 
tum dispensationis a novo iudiciali ordine, in causis per viam cultus seu 
casus excepti, servando iuxta Cod. iur. can. tit. XXV et decreta S. BR. C. 
ann. 1912 et 1913, tum facultatis in hac causa procedendi secundum ius 
antiquum, quo Inquisitio Informativa, cum respectiva Ordinarii sententia 
fuerat peracta et exhibita, ipsa Causa recentioribus etiam probationibus 
communita, atque per Summarium additionale nova luce illustrata et 
completa, eiusdem Sacrae Rituum Congregationis iudicio denuo subiecta 
est. Actores itaque Causae his novis inquisitionibus suffulti, quaestionem 
de casu excepto seu de cultu immemoriali iuxta decreta sa. me. Urbani 
Papae VIII strenue tuentur. Percurrentes enim aevum Urbanianum ad 
hoc usque tempus, asserti cultus seu casus excepti argumenta proferunt 
tum ex Calendariis civilibus et liturgicis, tum ex Propriis Officiorum et 
Missarum monasterii Cavensis, tum ex codicibus, martyrologiis, menolo- 
giis, chronicis, tum ex vita servorum Dei ab Abbate Ordinario A. Ridolfi 
saeculo decimo sexto conscripta aliisque documentis Cavensis archivi, 
et testimoniis fide dignis. Inter cetera ibi recensentur: elatio, translatio 
et veneratio reliquiarum cum frequentia et fiducia fidelium opem implo- 
rantium, imagines pictae vel sculptae aureolis aut radiis redimitae, respe- 
ctivus titulus Beati, altaria erecta, gesta descripta vel narrata, festivitas 
externa et liturgica in honorem praedictorum octo Servorum Dei. Quapro- 
pter instante Reverendissimo P. Benedicto Lopez Abbate Congregationis 
Cassinensis P. O. et Causae postulatore, attentisque litteris postulatoriis 

III 
APPROBATIONES 


Decretis Sacrae Congregationis de Propaganda Fide Ssmus Dominus 
Noster, die 12 Februarii 1928 definitive approbare dignatus est Consti- 
tutiones Sororum vulgo «de Nétre-Dame des Apétres »; die 15 Februa- 
rii 1928, Constitutiones Societatis Lugdunensis Missionum ad Afros. 


SACRA CONGREGATIO RITUUM 


SSMAE TRINITATIS, CAVAE, O. 8S. B. NULLIUS DIOEC. 


CONFIRMATIONIS CULTUS AB IMMEMORABILI TEMPORE PRAESTITI SERVIS 
DEI SIMEONI, FALCONI, MARINO, BENINCASAE, PETRO II, BALSAMO, LEO- 
NARDO ET LEONI OU, ABBATIBUS CAVENSIBUS, BEATIS NUNCUPATIS. 


Abbatia Ssmhae Trinitatis, Cavae, una cum suo coenobio Congregationis 
Benedictinae Cassinensis, specialibus privilegiis et exemptionibus per Lit- 
teras et diplomata summorum Pontificum et Principum ornata et ditata, 
insimul veneranda et gloriosa exstitit et permanet ob singulares virtutes 
et praeclara merita primorum patrum nempe Beatorum Alferii, fundatoris, 
Leonis, Petri atque Constabilis, Abbatum, eorumque successorum, qui a 
celebri monasterio Cluniacensi tanquam a puro et ubere fonte monasticam 
disciplinam hauserunt, servarunt largiterque effuderunt in plurima Ordinis 
Benedictini coenobia, una cum ordinato regimine animarum et rei publicae 
in respectivis oppidis et paroeciis Italiae inferioris. Eandem abbatiam 
idemque coenobium Cavense e fecunda subole nobilitarunt Romani Ponti- 
fices Beati Victor III et Urbanus II, aliique viri muneribus, dignitatibus 
et virtutibus conspicui, quos probati ac fide digni scriptores atque histo- 
rica documenta et monumenta intra et extra abbatiam asservata mirifice 
illustrant. - Cavenses autem O. S. B. Monachi, paulinae sententiae obser- 
vantes: « Mementote praepositorum vestrorum, qui vobis loquuti sunt 
verbum Dei, quorum intuentes exitum conversationis, imitamini fidem », 
a Leone Papa XIII fe. rec. anno 1893, servato iure tune vigente, confirma- 

tionem obtinuerunt cultus immemorialis pro casu excepto, quatuor prae- 
dictorum priorum Abbatum: deinceps alios quoque Patres ac duces sci- 
licet Dei Famulos Abbates Simeonem, Falconem, Marinum, Benincasam, 
Petrum II, Balsamum, Leonardum atque Leonem II, grata memoria et 
veneratione prosequuti, animosiore per eandem viam incessu similem Cau- 
sam promovendam curarunt. 

Processus Ordinarius Informativus, in abbatia Nullius, Sanctissimae 
Trinitatis, Cavae, Ordinis 8. Benedicti de confirmando cultu immemo- 
riali exhibito praefatis Dei Famulis, peractus, una cum sententia affirma- 
tiva Abbatis Ordinarii D. Angeli Ettinger ad Sacram Rituum Congrega- 
tionem anno 1911 transmissus fuit. Positione, iuxta morem, concinnata et 
distributa, a cl. mem. Casimiro Cardinali Gennari Relatore seu Ponente, 
in Ordinariis ipsius sacrae Congregationis comitiis, die trigesima Aprilis 
sequentis anni ad Vaticanum coactis, propositum fuit dubium: « An sen- 
tentia praedicti Abbatis Ordinarii in casu et ad effectum de quo agitur 
sit confirmanda? » Et sacra eadem Congregatio pro utilitate Causae oppor- 
tunius respondendum censuit: « Dilata, et adiuventur probationes ». Nunc 
vero ista Causa novis instructa documentis et testimoniis, necnon decreto 
tum dispensationis a novo iudiciali ordine, in causis per viam cultus seu 
casus excepti, servando iuxta Cod. iur. can. tit. XXV et decreta 8S. R. C. 
ann. 1912 et 1913, tum facultatis in hac causa procedendi secundum ius 
antiquum, quo Inquisitio Informativa, cum respectiva Ordinarii sententia 
fuerat peracta et exhibita, ipsa Causa recentioribus etiam probationibus 
communita, atque per Summarium additionale nova luce illustrata et 
completa, eiusdem Sacrae Rituum Congregationis iudicio denuo subiecta 
est. Actores itaque Causae his novis inquisitionibus suffulti, quaestionem 
de casu excepto seu de cultu immemoriali iuxta decreta sa. me. Urbani 
Papae VIII strenue tuentur. Percurrentes enim aevum Urbanianum ad 
hoc usque tempus, asserti cultus seu casus excepti argumenta proferunt 
tum ex Calendariis civilibus et liturgicis, tum ex Propriis Officiorum et 
Missarum monasterii Cavensis, tum ex codicibus, martyrologiis, menolo- 
giis, chronicis, tum ex vita servorum Dei ab Abbate Ordinario A. Ridolfi 
saeculo decimo sexto conscripta aliisque documentis Cavensis archivi, 
et testimoniis fide dignis. Inter cetera ibi recensentur: elatio, translatio 
et veneratio reliquiarum cum frequentia et fiducia fidelium opem implo- 
rantium, imagines pictae vel sculptae aureolis aut radiis redimitae, respe- 
ctivus titulus Beati, altaria erecta, gesta descripta vel narrata, festivitas 
externa et liturgica in honorem praedictorum octo Servorum Dei. Quapro- 
pter instante Reverendissimo P. Benedicto Lopez Abbate Congregationis 
Cassinensis P. O. et Causae postulatore, attentisque litteris postulatoriis 

R. P. D. Placidi Nicolini, Abbatis Ordinarii Sanctissimae Trinitatis, Cavae, 
et RR. archipresbyterorum, parochorum ceterique cleri ac populi eiusdem 
abbatiae, Emus ac Rmus Diius Alexander Cardinalis Verde, huius Causae 
Relator seu Ponens, in Ordinario Sacrorum Rituum Congregationis coetu, 
subsignata die ad Vaticanas aedes coadunato, sequens dubium discutiendum 
proposuit: « An sententia Illmi ac Rmi D. Abbatis Ordinarii Nullius Ssmhae 
Trinitatis, Cavae, super cultu ab immemorabili tempore praestito praefatis 
Servis Dei, seu super casu excepto a decretis sa. me. Urbani Papae VIII 
sit confirmanda, in casu et ad effectum de quo agitur? » Et Emi ac Rmi 
Patres sacris tuendis ritibus praepositi, post relationem ipsius Emi Cardi- 
nalis Ponentis, audito voce et scripto R. P. D. Carolo Salotti, Fidei Pro- 
motore generali, omnibus accurate perpensis rescribendum censuerunt: 
« Affirmative seu confirmandam esse sententiam ». Die 15 Maii 1928. Qui- 
bus omnibus Sanctissimo Domino nostro Pio Papae XI per eumdem Fidei 
Promotorem generaleni relatis, Sanctitas Sua rescriptum Sacrae Rituum 
Congregationis ratum habuit et probavit. Die 16 eisdem mense et anno. 


Carp. Vico, Ep. Portuen. et 8S. Rufinae, 
S. R. C0. Praefectus. 


L. & 8. 


Angelus Mariani, Secretarius. 


DIARIUM ROMANAE CURIAE 


Sabato, 10 Giugno, Sua Santita ha ricevuto in solenne udienza 
Sua Ece.za il Sig. VLADIMIRO RADIMsKY, Inviato Straordinario e 
Ministro Plenipotenziario della Czecoslovacchia per la presenta- 
zione delle Lettere Credenziali. 


SACRA CONGREGAZIONE DEI RITI 


Martedi, 7 Agosto 1928, presso l’Emo e Riho Signor Cardinale Granito Pigna- 
telli di Belmonte, Ponente della Causa di Canonizzazione della Beata Giovanna 
de Lestonnac, Fondatrice dell’Ordine delle Figlie della Beata Vergine Maria, 
si é tenuta la Congregazione Antipreparatoria, nella quale dai Rmi Prelati Offi- 
ciali e dai Consultori teologi della medesima si é discusso il dubbio su due miracoli 
che si asseriscono da Dio operati per intercessione della stessa Beata, i quali 
vengono proposti per la sua Canonizzazione. 


TRIBUNALE DELLA 8. R. ROTA 


AVVISO 


Si fa noto che le domande di ammissione allo Studio della Rota, per il pros- 
simo anno giuridico, si ricevono negli Uffici del Tribunale dal 20 Settembre al 
20 Novembre. 


13 Agosto 1928. 
M. Massimi, Decano. 


MAGGIORDOMATO DI SUA SANTITA 


NOMINE 


Con Biglietto di S. E. Riha Monsig. Maggiordomo, il Santo Padre Pio XI, 
felicemente regnante, si ¢ degnato di nominare: 


Oamerieri Segreti Soprannumerari di 8. 8.: 


16 Marzo 1928. Monsig. Giacomo F. Horsburgh, dell’archidiocesi di Chicago. 
a » »  Monsig. Guglielmo A. Cummings, della medesima archid. 
» » » Monsig. Pietro F. Shubridge, della medesima archidiocesi. 

Marzo 1928. Monsig. Giovanni G. Mielcaret, della medesima archidiocesi. 

» »  Monsig. Guglielmo F. Cahill, della medesima archidiocesi. 
Giugno »  Monsig. Benedetto Neri, della diocesi di Montepulciano. 
Luglio »  Monsig. Gaetano Renzetti, della diocesi di Anagni. 


» »  Monsig. Venanzio Novo et Faleo, della diocesi di Matanzas. 
Agosto »  Monsig. Alceste Grandori, della diocesi di Viterbo e Tuscania. 
» »  Monsig. Giovanni da Matta Paiva, della diocesi di Natal. 
» » Monsig. Paolo Giobellina, dell’archidiocesi di Vercelli. 
» »  Monsig. Goffredo Schaider, della diocesi di Magonza. 
» » Monsig. Angelo Bertolotto, della diocesi di Savona. 
Cameriere Segreto di Spada e Cappa Soprannumerario di 8. 8.: 
Luglio 1928. Marchese Giulio Reggio, dell’archidiocesi di Genova. 


Camerieri d’Onore in abito paonazzo di 8. S.: 
Marzo 1928. Monsig. Tommaso F. Quinn, dell’archidiocesi di Chicago. 
» »  Monsig. Antonio Halgas, della medesima archidiocesi. 
Luglio »  Monsig. Liberato Tarquini, della diocesi di Montefiascone. 


Cameriere d@’Onore di Spada e Cappa Soprannumerario di 8. 8.: 
Luglio 1928. Il Sig. Tony Bouilhet, dell’archidiocesi di Parigi. 


NECROLOGIO 


Maggio 1928. Monsig. Serafino Cimino, Arcivescovo tit. di Cirro, Nunzio 
Apostolico al Peri. 

Giugno » Monsig. Lorenzo Gaughran, Vescovo di Meath. 

Luglio »  Monsig. Costantino Aiuti, Arcivescovo tit. di Fasi, Delegato 
Apostolico in Indocina. 

» »  Monsig. Alessandro Poirier, Vescovo di Tarbes e Lourdes. 

Agosto » Monsig. Giacomo Sinibaldi, Vescovo tit. di Tiberiade, Se- 
gretario della Sacra Congregazione dei Seminari 
e delle Université degli Studi. 


1 Settembre » Monsig. Patrizio Giuseppe Keane, Vescovo di Sacramento. 


» »  Monsig. Giuseppe Gregorio Marcelic, Vescovo di Ragusa. 

Veneunt Romae apud Administrationem Commentarii Officialis “Acta Apo: 
stolicae Sedis,, (Libreria Vaticana - Vaticano - Roma). 


ENCHIRIDION BIBLICUM 


Documenta ecclesiastica Sacram Scripturam spectantia. 
Auctoritate Pontificiae Commissionis de re Biblica edita, 
Romae L.10o— In Italia L.t1— Apud Exteros L. 13,50 


Linteo anglico contectum cum titulo aureo: 
Romae L. 15,40 In Italia L. 16,40 Apud Exteros L. 18,90 


NB, - Seminariis et Religiosis Communitatibus, pro certo numero exemplarium, 


inminutio conceditur. 


CORAM LEGA habitae S. Romanae Rotae Decisiones sive Sen- 


tentiae quas nempe Emus Cardinalis Michaél Lega annis 1909-1914 
eiusdem Sacri auditorii Decanus exaravit. - [terum editae adnotatio- 
nibus auctae Codici Iuris Canonici hodiernaeque iurisprudentiae 
consentaneis. - Cum praefatione de veterum decisionum natura et 
origine earumque collectionibus. Vol. in-8°, pp. 5 


A i dalle origini 

LE DIOQCESI D IT IA al principio 

del sec. VII (an. 604). Studio critico di Mons. Francesco Layzoni. 
1927 (Studi e Testi, n. 35). Due volumi in-8°, pp. xv1-606 e 607-1192 . 195 — 1295— 140 — 


ScHIAPPARELLI. Il Codice 490 della Biblioteca Capitolare di Lucca e la 
Scuola scrittoria lucchese (sec. vill-1x) 1924 e n. 30), 
pp. viul-120, con 8 tavole in fototipia . . . 


Card. Francesco EARLE. Miscellanea; Volumi 5 in-80, di 9996 com- 
plessivamente, con 58 zincotipie e 8 tavole fototipiche c doppie nant 
compreso) (Studi e Testi, n. 37 a 42) . 350 — 358 — 370 — 


Mons. Francesco Lanzoni. Genesi, e tramonto delle 
gende storiche. Studio critico n. vol, in-80, 


. FRaNCHI pe’ CAVALIERI P. Graeci Chisiani et Borgiant, 1997 


PUBBLICAZIONI DELLA SPECOLA VATICANA. 
Il SERIE ASTRONOMICA. 


J. G. Hagen, S. J. La Rotation de la Terre, ses Preuves mécaniques 
anciennes et nouvelles. Rome 1911, pp. vuil-189 (fa parte del vol. 1) 
App. 1. J. Stein, S. J. La Rotation de la Terre, les Preuves de 
M. Kamerlingh Onnes. noms 1910, PP. As 
del vol. I) ; 
App. J. G. Hagen, S. J. La Rotation ‘de la 
WOE. 
J. Stein S. J. Calixte III et la Cométe de Halley. Rome 1900, pp aM 
(fa parte del vol. lI). . . , . 
J. G. S.J. Colori stellari a Rome s lia anni 1844-1846 
Benedetto Sestini S. J., esposti in nuovo ordine e riosservati. 
pote 1911, pp. xuv1-119 (fa parte del vol. If). . . 20 — 
IV. Masis de Mauroy. Catalogue de la collection de Météorites de VObser- 
vatoire du Vatican. Rome, 1913, pp. 1v-53 (completa il vol. IJ) . 15 — 
Vil. F. Kriiger. Neuer Katalog farbiger Sterne zwischen dem ‘Nerdpol und 
23 Grad siidlicher Deklination. Wien, 1914, PP. — (fa — 
Gel: vou. — 
VHI, H. Osthoff. Die Farben der Fiusterse, auf Grund ‘Beobach- 
tungen. Wien 1916, pp. xLiv-52 (fa parte del vol: igen 
X. J. G. Hagen, S. J. A Preparatory Catalogue for a « > 
of Nebulae. The Zone Catalogue (fa parte A del vol. VI). . . 110— 114— 190— 
XL J. G. Hagen, S. J. Aggiunte al Catalogo dell’ Atlas stellarum_variabi- 
bilium. Roma, 1916, pp. 272 (fa oars del vol. V) . . 8— 16— 
Xi. J. G. Hagen, S. J. alle variabitinm 
(completa il vol 8— 

Veneunt Romae apud Administrationem Commentarii Officialis “Acta Apo- 
stolicae Sedis ,, (Libreria Vaticana - Vaticano - Roma). 


CODICIS IURIS CANONICI FONTES, cura Emi Perri Card. Ga- 
SPARRI editi. 
— Volumen |. Concilia generalia - Romani Pontifices, usque ad annum 1745 
(n. 1-364). In-8°, pp. xv1-954, charta manufacta (gr. 1600) (impressio altera). 
Romae L. 65 — In Italia, vecturae pretio soluto L. 68,50 Apud Exteros L. 77— 


— Volumen IJ. Romani Pontifices, ab anno 1746 ad annum 1885 (n. 365-544). 


In-8°, pp. xm-1012, charta manufacta (impressio altera), 
Romae L. 7o— In Italia, vecturae pretio soluto L. 78— Apud Exteros L. 8— 


— Volumen III. Romani Pontifices, ab anno 1867 ad annum 1917 (n. 545-713). 
In-8°, pp. x1-870, charta manufacta (gr. 1350) (sub prelo). 


— Volumen IV. Curia Romana, 8. C.S. Off. - S.C. Ep. et Reg. (n. 714-2055). 
In-8°, pp. xxxu-i1117, charta manufacta (gr. 1790). 
Romae L. 85 — In Italia, vecturae pretio soluto L. 88,50 Apud Exteros L. 97 — 


Ligorio (S. ALPHONSI MARIAE DE). - THEOLOGIA MORALIS. Zditio 


nova cum antiquis oditiouibus diligenter collata, in singulis auctorum 
allegationibus recognita notisque criticis et commentariis illustrata, cura 
et studio P. Leonarpt Gaupé e Congregationis Ssthi Redemptoris. - Quat- 
tro volumi in-4 (gr. 9150). 

Romae L.100— In Italia, vecturae pretio soluto L.sro— Apud Exteros L. 14990— 


RITUS SERVANDUS in Coronatione Imaginis B. Mariae Virginis. 
In-4°, pp. 8 in rosso-nero. 
Romae L. 2— In Italia, vecturae pretio soluto L. 2,50 Apud Exteros L. 3,25 


“Roma italia Estero 


PER LA NOSTRA FEDE Sc 


Dottrina Cristiana contro-gli errori piii comuni, cm. 17 X11, pp. 80 


Raccolta di Concordati su materie ecclesiastiche tra la Santa Sede e le 
Autorita Civili (1098-1914), in-8°, pp. xx-1140, su carta a mano (gr. 3210) 100— 105 — 120 — 


CerRcHIARI EMMANUELE. - Capellani Papae et Apostolicae Sedis Audi- 
tores Causarum Sacri Palatii Apostolici seu Sacra Romana Rota 
ab origine ad diem usque 20 Septembris 1870. Relatio historica-iuri- 
dica, Sstho D. N. Bengpicro Pp. XV dicata. 4 voll. in-8° (gr. oy: 
Vol. I, PP. vol. il, PP. vol. pp. I 
pp. 138 . 100— 104 — 1290 — 


Scuuster (I., O. S. B). L’Imperiale Abbazia di Farfa. Contributo alla 
Storia del Denis Romano nel Medio Evo. Un Fave volume in-4, 
di pp. con tre e 16 tavole in fototipia 


La nostra Fede, di Mons. Massimo Massimi. Due voll. ‘iain terzaediz, 10— 11,50 13— 


Vol. I. Le basi del Domma Cattolico, pp. 116. 
Vol. Il. La sintesi del Domma Cattolico, pp. 174. 


Ritus et Formula brevior Consecrationis altarium portatilium ex 
Apostolico Indulto. Pp- 8, caratteri rosso-neri con 
riquadratura .. . 3— 350 4— 


De vita christiana, libri quos ex genuinis operibus S. P. 
collegit Fr. Antoninus Tonna-Barthet, O. S. A. -— Editio altera 
emendata et aucta. - Romae, Typis 1927. 
Foliis solutis (brochure) . . . 10— 
Linteo contectum . . . 18-— 4— 


Rovét pe Journet (S. J.), NONCIATURES DE RUSSIE d’a les docu- 
ments authentiques. Nonciature d’Arezzo (1802-1806). [n-8° gr. 
Ile partie: 1804-1806, pp. Lv1-508 (1 M— 


& 
7 
& 
| | | 
5 
4 
4 : 
a 
G 


